Video: Joe Biden val van sy fietsPresident Joe Biden val van sy fiets af. (Foto: SAUL LOEB / AFP) Die Amerikaanse president, Joe Biden, het Saterdagoggend naby sy strandhuis in die Amerikaanse deelstaat Delaware ten aanskoue van verskeie omstanders van sy fiets geval. Die 79-jarige Demokraat het darem ongedeerd daarvan afgekom. “Ek is orraait,” het Biden verseker terwyl omstanders hom opgehelp het. Biden het saam met die presidentsvrou, Jill Biden, in ’n park naby hul strandhuis by Rehoboth Beach, Delaware, fietsgery en gestop om met omstanders te gesels toe sy voet aan die pedaal vashaak en hy in die proses sy balans verloor het. “Geen mediese bystand is nodig nie,” het ’n amptenaar van die Withuis kort ná die voorval gesê. “Die president sien uit daarna om die res van die dag saam met sy gesin deur te bring.” President Joe Biden op sy fiets. (Foto: SAUL LOEB / AFP) Biden het later die dag ook ongedeerd voorgekom nadat hy ’n kerkdiens bygewoon het. Verslaggewers en omstanders het die president gevra het of hy enige beserings tydens die val opgedoen het. Biden het nie hierop geantwoord nie, maar wel drie vinnige sprongetjies gegee en sy vuiste omhoog gehou om te wys dat hy perdfris is. Biden is die oudste Amerikaanse president nog en daar word gereeld oor sy gesondheid bespiegel namate vrae oor ’n moontlike tweede termyn ontstaan. Die president het in November 2020, kort ná sy verkiesing, maar voordat hy die amp beklee het, sy voet gebreek terwyl hy met sy Duitse herdershonde gespeel het. Biden se dokter het hom egter in November 2021 as “sterk” en “gesond” beskryf. DOWN GOES BIDEN pic.twitter.com/yxHhRWOJyC — Barstool Sports (@barstoolsports) June 18, 2022 BREAKING: Joe Biden fell off a bike ‼️???? pic.twitter.com/1G4fNKpLoB — RapTV (@Rap) June 18, 2022